Eelnõu

N A R V A    L I N N A V A L I T S U S

KORRALDUS
	Narva

Kohanime määramine (Sutthoffi park)

1. Asjaolud ja menetluse käik

Narva Linnavolikogu 24.01.13 otsusega nr 3 kehtestatud Narva linna üldplaneeringu järgi kannab üks (15-st) linnaosadest ajaloolise mitteametliku kohanime Sutthoffi. Selles linnaosas paikneva maa-ala ligikaudse pindalaga 6,9 ha (asendiplaan, lisa 1) puhul on tegemist maaga, mille osas Narva Linnavalitsus viib läbi munitsipaalomandisse jätmise menetluse. Eelmainitud menetluse läbiviimiseks tuleb määrata antud kohale nimi Sutthoffi park, mida nimekomisjon kiitis heaks. Kohanime määramise korralduse eelnõu avalikustati 04.10.2013. a. Arhitektuuri- ja Linnaplaneerimise Ameti kodulehel www.narvaplan.ee ning Narva linna kodulehel www.narva.ee. Esitatud teatise kohta ei tulnud ettepanekuid ega vastuväiteid.
2. Õiguslikud alused

2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l kohaselt korraldab kohanime määramise ja teeb otsuse omal algatusel või füüsilise või juriidilise isiku kirjaliku taotluse alusel;

2.2 Narva Linnavolikogu 06.05.2010 määruse nr 20 „Kohanime määramise kord” punkti 2.2.2 alusel määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale.
3. Otsus

Määrata asendiplaanil (lisa 1) näidatud kohale nimi Sutthoffi park.

4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

